Põltsamaa uus õigeusu kalmistu
Põltsamaa uus õigeusu kalmistu (ka Kuningamäe kalmistu) on kalmistu Põltsamaa kihelkonnas Viljandimaal, tänapäevase haldusjaotuse järgi Kuningamäe külas Põltsamaa vallas Jõgeva maakonnas. Õigeusu kogudus asutati Põltsamaa kihelkonnas 1846. aastal. Vana kalmistu jäi kitsaks ning uus kalmistu tehti vana õigeusu kiriku asukoha ümber 20. sajandi alguses. Kalmistu paikneb Põltsamaa alevist väljaspool, õigeusu kirikust linnulennult umbes poolteist kilomeetrit läänes. Praegu on uus õigeusu kalmistu kasutuses. Kalmistust läänes paikneb Võisiku hooldekodu kalmistu.